อย่าตกใจ! สรรพากร บอก สอบภาษีย้อนหลังคนใช้พร้อมเพย์ เป็นข่าวปลอม!! - FINNOMENA
สรรพากรเร่งแจง ข้อเท็จจริง หลังมีข่าวว่อนโซเชียลว่า คนที่ใช้บริการพร้อมเพย์ ซึ่งมีเงินหมุนเวียนในบัญชีเกิน10 ครั้งต่อวัน มีความเคลื่อนไหวทางบัญชีมากกว่า 5 หมื่นบาท จะถูกสอบ และเรียกเก็บภาษีย้อนหลัง ว่าไม่เป็นความจริง
25 ก.ย. 2560

สรรพากรเร่งแจง ข้อเท็จจริง หลังมีข่าวว่อนโซเชียลว่า คนที่ใช้บริการพร้อมเพย์ ซึ่งมีเงินหมุนเวียนในบัญชีเกิน10 ครั้งต่อวัน มีความเคลื่อนไหวทางบัญชีมากกว่า 5 หมื่นบาท จะถูกสอบ และเรียกเก็บภาษีย้อนหลัง ว่าไม่เป็นความจริง
โดยได้ชี้แจงเป็นข้อๆ ดังนี้
ข้อความข้างต้นดังกล่าวไม่เป็นความจริง การใช้พร้อมเพย์ไม่มีความสัมพันธ์กับการตรวจสอบภาษีหรือการเรียกคืนภาษีย้อนหลังของกรมสรรพากรแต่อย่างใด
การใช้พร้อมเพย์เป็นช่องทางการโอนเงินช่องทางหนึ่งเช่นเดียวกับ การโอนเงินผ่านทาง e-Banking หรือผ่านทางเคาน์เตอร์ธนาคาร ซึ่งข้อมูลดังกล่าวไม่ได้มีการส่งให้แก่กรมสรรพากร
กรมสรรพากรมีอำนาจออกหมายเรียกให้ธนาคารส่งข้อมูลการทำธุรกรรมทางการเงิน (ไม่ว่าจะทำผ่านช่องทางใดก็ตาม) ให้แก่กรมสรรพากรตามมาตรา 19 แห่งประมวลรัษฎากร เฉพาะในกรณีที่มีเหตุอันควรเชื่อว่าผู้เสียภาษีรายนั้นยื่นเสียภาษีไม่ถูกต้องเท่านั้น ซึ่งกฎหมายให้ อำนาจไว้อย่างจำกัด และไม่สามารถขอให้ส่งข้อมูลการโอนเงินทั่วไปได้ จึงเรียนมาเพื่อโปรดทราบ
ที่มา : http://money.sanook.com/515201/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: